
БЪЛГАРО-ВИЗАНТИЙСКИТЕ 
ОТНОШЕНИЯ ПРИ ЦАР ПЕТЪР 1 


Станимир Звездов 


Управлението на цар Петър 1 (927 - 969/970), представлява цяла епоха в ис- 
торията на българската държава. Той е най-дълго управлявалият български владетел 
(повече от 40 години). В това дълго управление централно място заемат българо-визан- 
тийските отношения. 

Българо-византийските отношения могат да бъдат разделени на 4 етапа: 

1. Първият етап обхваща периода веднага след смъртта на цар Симеон на 27 
май 927 година. Той се характеризира с враждебност от страна на новия владетел към 
Византия. Изворите споменават за нападение на българите срещу византийска Тракия, 
по-точно тема Македония, където бил опустошен и византийският град Виза. Малко 
след това, след като станало известно, че византийският император Роман Г Лакапин 
подготвя поход срещу българите били изпратени и пратеници, които да искат мир с Импе- 
рията!. 

2. Вторият период е свързан с мирният период между България и Византия. 
Най-важното събитие и безспорен успех на българската дипломация бил договорът от 
927 година. Макар цар Петър да се отказва от доста завоевания на баща си Симеон, 
както и от претенциите му за титлата “цар на българи и ромеи”, договорът дава поне 
според повечето мнения по въпроса за пръв път на български владетел тиглата “цар”, 
вече официално призната от Византия. А на българския църковен водач е призната тит- 
лата патриарх. Границата е уредена, разменени са пленниците и настъпва мир, гаранти- 
ран от династичния брак между българския владетел Петър и дъщерята на император 
Христофор и внучка на император Роман | Лакапин, Мария-Ирина Лакапина?. Гози 
мирен период може да се раздели на два подетапа. Единият обхваща периода до смъртта 
на българската царица Мария-Ирина Лакапина, а другия периода след нейната смърт. В 
първия подетап цари абсолютен мир между двете държави. Няма друг период от истори- 
ята на Византия и България, когато мирът да е бил толкова безоблачен, както в този 
период. Сродените владетелски дворове живеели в безпроблемно приятелство, ненару- 
шавано от нищо. Това разбирателство с Византия обаче довеждало до неприязнена ре- 
акция в някои кръгове в България, примери за което са въстанията на братята на цар 
Петър - Йоан? и Михаил“. Но въпреки тези добри отношения има едно събитие, което 
1. Този етап е подробно разгледан с цялата по-стара литература по въпроса в статията 
Звездов, Станимир (2015). Договорът от 927 година между България и Византия. Исто- 
рия, 3, стр. 2604-2605. 

2. Подробно за договора с цялата по-стара литература в статията Звездов, Станимир 
(2015). Договорът от 927 година между България и Византия. История, 3, стр. 265-277. 

донякъде показва подмолната политика на Византия, насочена изцяло срещу България. 
Става въпрос за бягството на сръбския княз Чеслав и отцепването на Сърбия от терито- 
рията на българската държава. Въпросът за годината на бягството на Чеслав от Преслав 
е твърде сложен. Според текста на Константин Багренородни излиза, че след покорява- 
нето на Сърбия от България при цар Симеон или войната между България и Хърватия, 
седем години след тези събития Чеслав избягал от Преслав в Сърбия?. Годината на поко- 
ряването на Сърбия от Симеон е ясна и без съмнение е 924 година. Като прибавим седем 
години към нея, годината на бягството на Чеслав става 931 година. Повечето изследова- 
тели приемат тази датировка“. Чорович също възприема годината 931, но погрешно я 
смята от българо-хърватската война. Васил Златарски убедително доказва, че тази вой- 
на е била през 926 година, но Чорович погрешно приема, че тя е станала през 924 година, 
тоест след покоряването на Сърбия от Симеон”. Георгий Острогорски приема годината 
927/928, като изчислява споменатите от Константин Багренородни седем години от въз- 
качването на сръбския княз Захарий, което се датира през 920/921 година, което според 
него означава, че Чеслав освобождава Сърбия през 927/928 година. Тази датировка се 
приема и от Василка Тъпкова-Заимова?. Неизвестно защо Стивън Рънсиман приема, че 
Чеслав избягал от Преслав през 933 година. Може би приема, като отправна точка све- 
дението на Константин Багренородни за българо-хърватската война. Явно приема да- 
тировката на Васил Златарски за нея, а именно 926 година и като прибавя седем години 
става годината 933". Константин Багренородни е категоричен, че това бягство и отцеп- 
ването на Сърбия от България е станало изцяло с византийска подкрепа. Интересното в 
случая е, че липсва информация в изворите за някаква реакция от страна на Петър. Въп- 
реки тези действия обаче мирът бил запазен. Важен момент в този мирен период били и 
маджарските нашествия. В изворите се споменават множество походи през 30-те, 40-те, 
50-те и 00-те години на Х век!. Според едно кратко известие на Лиутпранд се казва, че 
българите и гърците били направени данници на маджарите”. Но то не е датирано, 
Изглежда, че българо-маджарските отношения през този период били доста динамични. 
Изглежда, че в началото при първите маджарски походи освен византийските владения 


3. Въстанието на Йоан избухнало през 928 година и било подкрепено от боляри на Симе- 
он, както твърдят изворите. Въстанието било потушено лесно и Йоан бил затворен в 
тъмница и замонашен, а неговите поддръжници подложени на тежки наказания. Но ви- 
зантийците успели да измъкнат Йоан от България и той благополучно пристигнал в Кон- 
стантинопол. Пламен Павлов и Ангел Николов изказват съмнения относно описанието 
на византийските извори за отвличането на Йоан. Според Пламен Павлов, Йоан е бил 
даден със съгласието на цар Петър, за да се отърве от този опасен политически против- 
ник. Малко след това той захвърлил монашеството и се оженил за видна аристократка 
от тема Армениакон. За въстанието на Йоан вж. Продължителят на Теофан - Гръцки 
извори за българската история, т.5, 1964, стр. 137-138 (по нататък в текста тази поредица 
ше бъде означена, като ГИБИ); Лъв Граматик - ГИБИ, т.5, 1964, стр. 168; Псевдо-Симе- 
он - ГИБИ, т.5, 1904, стр. 182; Продължителят на Георги Монах - ГИБИ, т.6, 1965, стр. 
152; Скилица-Кедрин - ГИБИ, т.6, 1965, стр. 257; Златарски, Васил (2002). История на 
българската държава през Средните векове, 1(2), стр. 536-537; Еше, Тоби У. А. (1983). Те 
Еапу Мефеуа! Ва!Каз, р. 163; Божилов, Иван (1995). Българите във Византийската им- 
перия, стр. 308; История на българите (2003), т.1 (Издателство Труд), стр. 274; Павлов, 
Пламен (1999). Братята на цар Петър и техните заговори. История, 4-5, стр. 4-5; Нико- 
лов, Ангел (2006). Политическа мисъл в ранносредновековна България (средата на ГХ- 
края на Х век), стр. 242-243. 

били опустошавани и български територии. По старата историография в лицето на Ва- 
сил Златарски и Петър Мутафчиев смятат, че територията на България била значително 
опустошавана, което довело и до упадъка на държавата при цар Петър?. Но някои съв- 
ременни изследователи, като Христо Димитров смятат, че маджарската агресия бързо 
била преодоляна от българската дипломация, която потърсила съюз с маджарите. Гака, 
че по-късните им походи не засягали българските земи, а само византийските. Гоест мад- 
жарите били пропускани през България. Гова довело през 968 година, когато вече бълга- 
ро-византийските отношения се били влошили до протеста на Никифор П Фока, който 


4. Въстанието на Михаил избухнало около 930 година. Знае се, че Михаил бил престоло- 
наследник по времето на цар Симеон, но по неизвестни причини бил отстранен от баща 
си и замонашен. Изворите споменават, че въстанието избухнало в една българска кре- 
пост. Продължителят на Теофан споменава, че заговорниците били подкрепени от ня- 
какви отцецили се от властта на цар Петър “скити”, вж. ГИБИ, т.5, 1964, стр. 138. Скили- 
ца-Кедрин от своя страна споменава, че Михаил бил подкрепен от множество българи, 
вж. ГИБИ, т.0, 1965, стр. 257. Заради това споменаване на етнонима “скити”, Васил Зла- 
тарски смята, че всъщност става въпрос за наследниците на Куберовите българи, които 
явно не били доволни от политиката на цар Петър, вж. Златарски, Васил (2002). История 
на българската държава през Средните векове, 1 (2), стр. 538. Подобно становище зас- 
тъпва и Пламен Павлов, вж. Павлов, Пламен (1999). Братята на цар Петър и техните 
заговори. История, 4-5, стр. 5. Василка Тъпкова-Заимова говори, че въстанието на Ми- 
хаил било подкрепено от местното население на Долна Струма, без да уточнява за какво 
население става въпрос, вж. История на българите (1981), 2 (Издателство на БАН), стр. 
371. От своя страна руската изследователка Иванова смята, че това население, което 
подкрепило Михаил било славянско по своя характер и било присъединено към терито- 
рията на българската държава едва по времето на Симеон, тоест то било новозавоювано 
и пазело спомена за своята независимост, вж. Йванова, О. И. (1989). Восстание 930 г. в 
Болгарии и болгаро-византийские отношения. Славяне и их соседи. Международнъте от- 
ношения в зпоху феодализма, стр. 13. Района където е избухнало въстанието е все още 
спорен. Според повечето изследователи става въпрос за Македония или най-общо Юго- 
западните територии на българската държава, вж. Златарски, Васил (2002). История на 
българската държава през Средните векове, | (2), стр.371; Божилов, Иван; Гюзелев, Ва- 
сил (1999). История на България, |- История на средновековна България УП-ХГУ век, 
стр. 279. Изворите споменават, че още в началото на въстанието Михаил починал. Спо- 
ред Пламен Павлов, зад тази ранна смърт всъщност са стояли убийци изпратени от цар 
Петър, вж. Павлов, Пламен (1999). Братята на цар Петър и техните заговори. История, 
4-5, стр.5. След смъртта му въстаниците избягали на византийска територия, като пре- 
минали през Македония и достигнали до днешен Епир, където превзели град на име Ни- 
копол. Но те били победени в различни сражения и се подчинили на ромеите. 

5. ГИБИ, т.5, 1964, стр. 212. 

6. Грот, К. (1880). Известия Константина Багрянородного о сербах и хорватах, стр. 190; 
Гаречек, Константин (1978). Историа Срба, 1, стр. 115; Златарски, Васил (2002). Исто- 
рия на българската държава през Средните векове, 1 (2), стр. 539-541; Мутафчиев, Петър 
(1986). История на българския народ 681-1323, стр. 201; Бакалов, Георги (1992). Цар Пе- 
тър (927-970) и неговото време. История, 2, стр. 14; История на българите (2003), т.1, 
(издателство Груд), стр.275. 

7. Брових, В. (1934). Када |е Часлав дошао на власт. Прилози за книжевност, |език, исто- 
риу и фолклор, 14, стр. 0-16. 

поискал от цар Петър да спре да пропуска маджарите през своята територия. Според 
Христо Димитров в цялата тази сложна ситуация на българо-византийско-маджарските 
отношения била намесена и Сърбия на княз Чеслав. Според известията на Дуклянския 
презвитер Чеслав бил нападнат някъде в Срем от маджарите, бил пленен от тях и хвър- 
лен във водите на река Сава, където се удавил. Според този автор присъствието на Чес- 
лав в Срем, който бил българска територия, показва известна агресия на сръбския княз 
към България, която за да бъде парирана били използвани маджарите, вече като съюзни- 
ци на българите.“ За сближение между българи и маджари говори и Йоан Зонара, който 
споменава, че цар Петър поискал помощ от византийците за да се справи с маджарите, 
но тъй като му било отказана сключил съюз с тях”. Поради малкото изворови данни е 
трудно да се каже, кога точно е станало това сближение между българи и маджари, но 
според късните данни вече за войната между Петър и Никифор П Фока, то е вече факт. 
Изглежда невъзможността на цар Петър да се справи с тази общоевропейска заплаха, 
каквато представлявали маджарите в този период го тласнали да застраши мира с Ви- 
зантия, сближавайки се с маджарите, които били пропускани през българска територия 
за да опустошават Византия. Примери за добрите отношения между българи и визан- 
тийци в този период са и предупрежденията, които направил цар Петър към византийци- 
те за походите на киевския княз Игор през 941 и 944 година към Византия. Във втория 
поход на княз Игор, след като бил подкупен със злато и скъпоценности от византийците 
той се оттегля, но пратил печенегите, които в този момент му били съюзници да опусто- 
шават българските земи, явно като контрамярка на българските предупреждения към 
византийците“. Важен фактор в балканската политика били и печенезите. Както твърди 
в съчинението си Константин Багренородни, те можело да бъдат използвани срещу бъл- 
гарите, ако те покажели нелоялно отношение към Византия. Изглежда, че печенезите 


8. Острогорски, Г. (1969). Порфирогенитова хроника српских владара и Пени хроно- 
лошки подаци. Сабрани дела, 4, стр. 79-86. 

9. История на България (1981), т.2 (издателство на БАН), стр. 371. 

10.Рънсиман, Стивън (1993). История на Първото българско царство, стр. 145. 

11. Продължителят на Теофан - ГИБИ, т.5, 1964, стр. 138-139; Лъв Граматик - ГИБИ, 
т.5, 1964, стр. 168; Продължителят на Георги Монах - ГИБИ, т. 6, 1965, стр. 153Симон де 
Кеза - Латински извори за българската история, т. 5, ч. 1, 2001, стр. 71-72 (по нататък 
тази поредица ще бъде наричана ЛИБИ)); Унгарска илюстрована хроника - ЛИБИ, т.5, 
ч.1, 2001, стр. 75-76; Хроника от Буда - ЛИБИ, т.5, ч.1, 2001, стр. 83-84; Хенрик де Мю- 
гелн - ЛИБИ, т.5, ч.1, 2001, стр. 89-90; Дубницка хроника - ЛИБИ, т.5, ч.1, 2001, стр. 94- 
95; Йоан де Туроц - ЛИБИ, т.5, ч.1, 2001, стр. 103-104; Антонио де Бонфини - ЛИБИ, т.5, 
ч.1, 2001, стр. 127-128. 

12. ЛИБИ, т.2, 1960, стр. 319. 

13. Златарски, Васил (2002). История на българската държава през Средните векове, |! 
(2), стр. 541-542, Мутафчиев, Петър (1935). Маджарите и българо-византийските отно- 

били твърде непостоянен фактор, защото същият византийски автор говори, че българ- 
ските земи често били опустошавани от тях, въпреки опитите на българите да поддър- 
жат мирни отношения с тях”. Както виждаме печенезите в отношенията си с околните 
народи лавирали между българи, руси и византийци, така че е възможно в един перод те 
да са били съюзници на българите, но в друг те да са нападали българската територия, 
като врагове. След смъртта на Роман 1 Лакапин през 945 година на византийския прес- 
тол се качил законният наследник Константин УП Багренородни. И през неговото уп- 
равление мирът бил запазен. Няма данни за противоречия по време на управлението на 
този византийски император. Като изключим сблъсъците с арабите, той предпочитал да 
води мирна политика". Тези отношения се запазили и при наследникът на Константин 
УП, Роман П (959-963). Той потвърдил договорите с всички народи, включително и с 
българите”. Мирът продължавал да съществува макар да се усещало известно охладня- 
ване след смъртта на Роман Г Лакапин. През 963 година или най-общо в началото на 60- 
те години на Х век, според различните автори починала и българската царица Мария- 
Ирина Лакапина, гарант на мира”. Започва вторият подетап в българо-византийските 
мирни отношения. Като гаранти на мира след смъртта на българската царица били из- 
пратени, като заложници синовете на цар Петър, Борис и Роман”. А през 963 година на 
византийския трон седнал прославеният пълководец Никифор П Фока. Българо-визан- 
тийските отношения навлизали в нов етап. Важен аспект за българо-византийските от- 
ношения през този продължителен мирен период било и разпространението на богомил- 
ството. Безпрецедентното разпространение на тази ерес, която, като зараза обханала и 
България и Византия принудило цар Петър да търси съвета на Константинополския пат- 
риарх Теофилакт. Запазено е писмо на Константинополски патриарх Теофилакт (933- 

956) до българския цар Петър, в което се обяснява същността на ереста?. В тази връзка е 
интересен въпросът, защо цар Петър се обръща към Константинополския патриарх, а не 
търси съдействието на българския патриарх, който поне според повечето учени е избран 
след мира от 927 година. Това кара Иван Снегаров да се усъмни в равнопоставеното 
положение между българския патриарх и Константинополския патриарх, смятайки, че 
цар Петър се е обърнал за съвет към Теофилакт заради по-висшия му сан пред този на 
българския патриарх”. Въпросът е спорен, но може да се предположи, че Константино- 
полската катедра, каго значително по-стара от българската е имала повече опит при 
справянето с новите ереси и затова цар Петър търси съдействието и. 

3. Третият етап се характеризира с разваляне на отношенията между Бълга- 
рия и Византия. Основната причина били маджарите. Пропускането им през българска 
територия за да опустошават Византия развалило досега съществуващият мир. Поне та- 
ка обясняват нещата изворите“. Но причината може да се корени по-дълбоко. Нараства- 
не на силата на Византия в този период и успешните им действия срещу арабите, дало 
възможност на византийците да обърнат внимание и на България. През 965 година ви- 
зантийската войска постигнала решителна победа срещу арабите превземайки Тарс. То- 
ва довело до триумф в Константинопол, който бил отпразнуван през цялата зима на 965- 
966 година. В този период в Константинопол пристигнала и българска делегация да иска 
дължимият данък от византийците. Но българите били позорно бити и изгонени по за- 
повед на императора, който отказал да плаща данък на българите, което било пряко 
нарушение на договора от 927 година». Последвалите действия са описани разнопосоч- 
но от хронистите. Лъв Дякон говори за поход срещу пограничните територии на Бълга- 
рия, където били превзети накои български крепости. Но императора се уплашил от на- 
сечения терен на българската територия и не продължил”. Скилица-Кедрин от своя страна 
говори за поход на Никифор П Фока из тракийските крепости на империята му. Но не 
споменава за нахлуване в българска територия. Във връзка с този оглед на тракийските 
крепости, Скилица-Кедрин съобщава и за писмо на византийския император до цар Пе- 
тър, с което изисквал последния да не пропуща през своя територия маджарите”. Дали е 
имало война в истинския смисъл на думата не е съвсем ясно, но отношенията между 
византийци и българи вече били значително охладнели и навлезли в нов етап, както си 
личи и от последвалите събития". За да умаломощи българската държава Никифор ПП! 
Фока изпратил сина на херсонския управител Калокир до киевския княз Светослав с 

мисия да го подкупи и тласне към поход срещу България. Мисията била успешна и през 
968 година според византийските хронисти?” или 967 година според “Повесть временнъьтх 
лет”, киевският княз нахлул в България, разбивайки българската войска и превземайки 
множество крепости. Но нахлуването на печенезите го принудило да се оттегли. Но Ка- 
локир извършил пердателство показвайки амбиции да превземе византийския трон, спе- 
челвайки за съюзник Светослав“. Това принудило Никифор П Фока да смени рязко по- 
литиката. 


4. Четвъртият етап се характеризира с опит за подобряване на отношенията 
и сключване на нов мир. На 28-29 юни 968 година, Кремонският епископ Лиутпранд, 
пратеник на императора на Свещената Римска империя Отон 1, споменава за българско 
пратеничество при византийците. От описанието става ясно, че българското пратени- 
чество било прието добре и били спазени всички договорености от 927 година». Поради 
обърканата хронология на похода на Светослав не става ясно дали това пратеничество е 
станало преди или след него. Златарски приема, че то е станало по време на самото на- 
шествие на Светослав. От своя страна Пламен Павлов приема, че то е станало преди 
нашествието на киевския княз“. Въпросът е все още спорен и търпи корекции. В друга 
връзка Лъв Дякон споменава, че след предателството на Калокир, Никифор П Фока твър- 
де много уплашен от нещастното стечение на обстоятелствата, превърнали Светослав в 
напълно неуправляем фактор, проводил като пратеници при българите патриция Ники- 
фор, по прякор Еротик и евхаитийския проедър Филотей. Те поискали дъщери от царско 
потекло за синовете на император Роман П. Българите посрещнали с радост това пред- 

ложение и изпратили невести, като умолявали византийците да им помогнат срещу руси- 
те. Като вземем предвид сведенията на Лиутпранд и на Дъв Дякон не става ясно чия е 
била инициативата за новите преговори. До съюз обаче не се стига, тъй като малко след 
като били изпратени в Константинопол невестите българският владетел Петър неочак- 
вано починал от апоплектичен удар на 30 януари 969 или 970 година, годината на смър- 
тта му не е съвсем ясна». 

Какго виждаме от приведените данни, българо-византийските отношения 
през управлението на българския владетел Петър | са основни през дългото му царуване. 
Отношенията между византийци и българи са многоаспектни, свързани с трудни момен- 
ти в техните отношения, но въпреки всичко продължителният мир дал възможност на 
българското царство да постигне това духовно и културно сплотяване, рожба на което е 
и сгаробългарската култура. Културното оформяне на българския народ започнало при 
Борис-Михаил, продължено при Симеон е успешно завършено през царуването на цар 
Петър. 

